Κανονισμός (ΕΚ) αριθ. 2329/2002 της Επιτροπής

της 23ης Δεκεμβρίου 2002

για την τροποποίηση του κανονισμού (ΕΚ) αριθ. 1582/2002 για ειδικό μέτρο παρέμβασης για τα σιτηρά στη Φινλανδία και τη Σουηδία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίο, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 6,

Εκτιμώντας τα ακόλουθα:

(1) Διαπραγματεύσεις για τη σύναψη εμπορικών συμφωνιών μεταξύ της Κοινότητας και της Βουλγαρίας, της Τσεχικής Δημοκρατίας, της Σλοβακίας και της Σλοβενίας, όσον αφορά ορισμένες παραχωρήσεις με τη μορφή κοινοτικών δασμολογικών ποσοστώσεων για ορισμένα γεωργικά προϊόντα και την πλήρη ελευθέρωση του εμπορίου για άλλα γεωργικά προϊόντα έχουν ήδη ολοκληρωθεί. Στον τομέα των σιτηρών, η κατάργηση των επιστροφών αποτελεί μία από τις προβλεπόμενες παραχωρήσεις. Η κατάργηση αυτή αφορά κυρίως τη βρώμη.

(2) Ενόψει της σύναψης των συμφωνιών αυτών και προκειμένου να διευκρινιστούν οι όροι εξαγωγής στις αρχές του 2003 για όλους τους συναλλασσόμενους του τομέα των σιτηρών, λαμβανομένης ιδίως υπόψη της διάρκειας των πιστοποιητικών εξαγωγής, κρίνεται σκόπιμο να καταργηθούν οι επιστροφές για τη βρώμη από την 1η Ιανουαρίου 2003.

(3) Θα πρέπει, λοιπόν να, τροποποιηθούν οι προορισμοί που προβλέπονται από τον κανονισμό (ΕΚ) αριθ. 1582/2002 της Επιτροπής(3).

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1582/2002 τροποποιείται ως εξής:

1. Στο άρθρο 1 παράγραφος 1, το πρώτο εδάφιο αντικαθίσταται από το ακόλουθο κείμενο:

"1. Εφαρμόζεται ειδικό μέτρο παρέμβασης, υπό μορφή επιστροφής κατά την εξαγωγή για 400000 τόνους βρώμης που έχουν παραχθεί στη Φινλανδία και τη Σουηδία και προορίζονται για εξαγωγή από τη Φινλανδία και τη Σουηδία προς όλες τις τρίτες χώρες, εκτός τησ τη Βουλγαρίας, της Εσθονίας, της Ουγγαρίας, τη Λετονίας, της Λιθουανίας, της Τσεχικςή Δημοκρατίας, τη Σλοβακίας και τη Σλοβενίας."

2. Στο άρθρο 2, η παράγραφος 2 αντικαθίσταται από το ακόλουθο κείμενο:

"2. Ο διαγωνισμός αφορά τις ποσότητες βρώμης που αναφέρονται στο άρθρο 1 παράγραφος 1 οι οποίες πρόκειται να εξαχθούν προς όλες τις τρίτες χώρες, εκτός τησ Βουλγαρίασ, της Εσθονίας, της Ουγγαρίας, της Λετονίας, τη Λιθουανίας, της Τσεχικής Δημοκρατίας, της Σλοβακίας και της Σλοβενίας."

3. Ο τίτλος του παραρτήματος I τροποποιείται από το ακόλουθο κείμενο:

"Διαγωνισμός της επιστροφής κατά την εξαγωγή βρώμης από τη Φινλανδία και τη Σουηδία προς όλες τις τρίτες χώρες, εκτός της Βουλγαρίας, της Εσθονίας, της Ουγγαρίας, της Λετονίας, της Λιθουανίας, της Τσεχική Δημοκρατίας, τη Σλοβακίας και της Σλοβενίας."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 181 της 1.7.1992, σ. 21.

(2) ΕΕ L 193 της 29.7.2000, σ. 1.

(3) ΕΕ L 239 της 6.9.2002, σ. 3.